แรงซื้อหุ้นบลูชิพหนุน SET ปิดเช้าเด้ง 9 จุด บ่ายเสี่ยงผันผวน จับตาแนวรับ 1,450 จุด
แรงซื้อหุ้นบลูชิพหนุน SET ปิดเช้าเด้ง 9 จุด บ่ายเสี่ยงผันผวน จับตาแนวรับ 1,450 จุด โดยดัชนีช่วงเช้าปิดที่ระดับ 1,475.89 จุด เพิ่มขึ้น 8.91 จุด หรือ 0.61% มูลค่าการซื้อขาย 4.22 หมื่นล้านบาท
1 ก.พ. 2564

สื่อข่าวรายงานว่า ดัชนีช่วงเช้าปิดที่ระดับ 1,475.89 จุด เพิ่มขึ้น 8.91 จุด หรือ 0.61% มูลค่าการซื้อขาย 4.22 หมื่นล้านบาท 
10 หุ้นดันดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้ผันผวน โดยต่นภาคเช้าเคลื่อนไหวแดนลบ ก่อนมีแรงซื้อกลับเข้ามาทำให้ดัชนีฯรีบาวด์ขึ้นมาได้ มองเป็นเทคนิคเคิลรีบาวด์หลังตลาดฯปรับตัวลงไปทดสอบแนว 1,455 จุดถึง 2 ครั้งแล้วยังไม่หลุด ทำให้เห็นได้ว่า Downside มีไม่มาก และก่อนหน้านี้แนะนำให้สะสมได้แถวบริเวณ 1,450 จุด แต่โดยรวมยังไม่เห็นปัจจัยบวกเด่นชัด
ขณะที่ตลาดหุ้นในภูมิภาคเอเชียเช้านี้รีบาวด์เข่นเดียวกับดาวโจนส์ฟิวเจอร์ช่วงเช้าติดลบไปราว 100 จุดก่อนพลิกมาเป็นบวก ขณะที่ Dollar Index อ่อนตัวลงเล็กน้อย จึงยังไม่เห็นสัญญาณการขายออก อย่างไรก็ดี ช่วงนี้ตลาดฯคงยังผันผวนสูง พร้อมให้ติดตามการประชุมคณะกรรมการนโยบายการเงิน (กนง.) ในวันที่ 3 ม.ค.นี้ และตัวเลขดัชนีผู้จัดการฝ่ายจัดซื้อ (PMI) ภาคการผลิตของประเทศสำคัญ ส่วนใหญ่ออกมาชะลอตัว อย่างตัวเลข PMI ภาคการผลิตเดือน ม.ค.ของจีนก็ออกมาชะลอตัวจากผลกระทบโควิด-19 ระบาด
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯยังมีโอกาสผันผวน พร้อมให้แนวรับ 1,450 จุด ส่วนแนวต้าน 1,480-1,490 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK มูลค่าการซื้อขาย   2,682.80 ล้านบาท  ปิดที่ 131.00 บาท เพิ่มขึ้น 4.00 บาท
PTT   มูลค่าการซื้อขาย   2,505.08 ล้านบาท  ปิดที่  38.25 บาท เพิ่มขึ้น 0.50 บาท
EA    มูลค่าการซื้อขาย   1,464.32 ล้านบาท  ปิดที่  65.75 บาท เพิ่มขึ้น 0.75 บาท
CBG   มูลค่าการซื้อขาย   1,399.89 ล้านบาท  ปิดที่ 139.50 บาท  ลดลง 6.00 บาท
IRPC  มูลค่าการซื้อขาย   1,077.50 ล้านบาท  ปิดที่   3.64 บาท เพิ่มขึ้น 0.24 บาท